আজি দিনৰ ১২ মান বজাত শিৱসাগৰ নগৰৰ মাজমজিয়াত সংঘটিত হয় এক চাঞ্চল্যকৰ ডকাইতিৰ ঘটনা। শিৱসাগৰ নগৰৰ সমীপৰ ঢুলীয়াপাৰৰ ৰংপুৰ নগৰৰ মীৰা বেগম নামৰ মহিলা গৰাকীয়ে আজি পুৱা ষ্টেইট বেংকৰ অ এন জি চি কলনি শাখাৰ পৰা উলিয়াই অনা নগদ ৮৩ হাজাৰ টকা বাইকত অহা কোনো অচিনাক্ত দুৰ্বৃত্তই লুটি লৈ যায়।
উল্লেখ্য যে বেংকৰ পৰা টকা উলিয়াই মহিলাগৰাকীয়ে বেটেৰী ৰিক্সাৰে নগৰৰ দিশে আহিছিল। নগৰৰ দ'লমুখ চাৰি আলিত থকা হোটেল ৰসৰাজত মিঠাই কিনিবলৈ বুলি বেটেৰী ৰিক্সাৰ পৰা নামোতেই তীব্ৰ বেগত বাইক লৈ অহা দুজন দূৰ্বৃত্তই মহিলাগৰাকীৰ হাতৰ পৰা বেগটো কাঢ়ি লৈ যায়। মহিলা গৰাকীয়ে চিঞৰ বাখৰ কৰে যদিও ঘটনাস্থলৰ পৰা নিমিষতে উধাও হয় ডকাইত দুজন।
উল্লেখ্য যে, আজি বহু বছৰৰ আগৰে পৰা শিৱসাগৰ নগৰৰ বেংক সমুহৰ পৰা গ্ৰাহকে নগদ ধন উলিয়াই অনাৰ পাছতে এনেদৰে বাহিৰত ৰৈ থকা দূৰ্বৃত্তই টকা কাঢ়ি লৈ যোৱাৰ দৰে ঘটনা বহুবাৰ সংঘটিত হৈছে যদিও আৰক্ষীয়ে আজিলৈকে একো ব্যৱস্থা গ্ৰহণ কৰিবলৈ সক্ষম হোৱা নাই।
শিৱসাগৰ নগৰত গিজগিজাই থকা বিয়াগোম আৰক্ষী বাহিনীৰ সন্মুখৰ পৰা এইদৰে দিনদুপৰতে ডকাইতি কৰা ঘটনা সহজভাৱে লব পৰা নাই স্থানীয় জনসাধাৰণে।
উল্লেখ্য যে কিছুদিন পূৰ্বে নগৰৰ এলাহাবাদ বেংকৰ ভিতৰৰ পৰা এগৰাকী মহিলাৰ পৰা নগদ ৪৬ হাজাৰ টকা অতি কৌশলেৰে কাঢ়ি লৈ গৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
